מה הסבירות שדה וויקנד יאיים להסיר את התוכן שלו מספוטיפיי?
לא סביר כל כך
במקום שבו התוכן הוא המלך, רק פגיעה בתוכן יכולה לפגוע בפלטפורמות ענק – וכך, נשאלת השאלה האם אמנים משמעותיים נוספים יצטרפו ליאנג. רק לפני חודשיים אדל הצליחה לגרום להסרת פיצ׳ר ה-Shuffle האוטומטי בניגון אלבומים, ובהשקת Apple Music הצליחה טיילור סוויפט לשבור את אפל לאחר שהודיעה כי לא תעלה את אלבומה החדש (אז) לשירות עד שאפל תשלם תמלוגים סטנדרטיים לאמנים גם בתקופת הניסיון החינמית של מינויים חדשים. דמיינו את התרחיש (הלא סביר כל כך) שסוויפט, דה וויקנד, בילי אייליש או אדל יודיעו על כוונתם להסיר את הקטלוג שלהם מספוטיפיי – אז, ההכנסות מרוגן עשויות שלא להצדיק את חוסר המעש של ספוטיפיי, ולהוות איום משמעותי על המניה, ההכנסות ומספר המינויים של ספוטיפיי. אז, תהיו בטוחים שספוטיפיי תמצא סיבה לטפל בתוכן שהיא עצמה רכשה. בסופו של דבר, זה עניין של איזון הכנסות ומספר המנויים שספוטיפיי צריכה להציג למשקיעים שלה. אם אלו יפגעו, אז תדעו שספוטיפיי תצטרך להגיב. עד אז? יש מצב סביר יותר שרוגן יהפוך לדובר של ה-FDA.
הסבירות שדה וויקנד יאיים להסיר את התוכן שלו מספוטיפיי נמוכה.